У Вікіпедыі ёсць артыкулы пра іншых асоб з прозвішчам Лундгрэн.

**Тайра Караліна Лундгрэн** (шведск.: Tyra Carolina Lundgren; 9 студзеня 1897 — 20 лістапада 1979) — шведская мастачка і скульптар; працавала з керамікай і шклом, а таксама з тэкстылем.

Біяграфія
---------

Нарадзілася 9 студзеня 1897 года ў Стакгольме ў сям’і прафесара ветэрынарыі Джона Лундгрэна і яго жонкі Эдыт Оберге.

Пасля сямі гадоў навучання ў сярэдняй школе *Djursholms samskola* яна паступіла ў Стакгольмскую школу мастацтва і дызайну, дзе навучалася ў 1914—1918 гадах.

У 1918—1922 гадах з’яўлялася студэнткай Каралеўскай акадэміі Мастацтваў таксама ў Стакгольме, а ў 1920—1921 гадах Тайра патрапіла ў Еўропу, дзе навучалася скульптуры ў Антона Ханака ў Вене і жывапісу ў Андрэ Лота ў Парыжы. У сталіцы Францыі яна таксама наведвала акадэмію «‎Гранд-Шам’ер».

Атрымаўшы мастацкую адукацыю, Тайра Лундгрэн жыла і працавала ў Францыі і Італіі да 1940 года, пасля чаго, у сувязі з пачаткам Другой сусветнай вайны, вярнулася ў Швецыю. Яна супрацоўнічала з многімі еўрапейскімі керамічнымі кампаніямі і шклянымі заводамі. У Швецыі працавала ў керамічнай майстэрні *S:T Eriks Lervarufabrikerі* і на фарфоравай фабрыцы *Lidköpings porslinsfabrik* у Лідчэпінгу, дзе разам з Эйнарам Фарсетам распрацавала калекцыю тавараў для дома.

У 1924—1937 гадах яна працавала з фінскай фабрыкай *Arabia*, з перапынкамі на паездкі ў Рым і Парыж. Вярнуўшыся на радзіму, Тайры прапанавалі працу ў якасці мастака ва ўласнай студыі на фарфоравай фабрыцы Густаўсберг, дзе яна працавала да 1950 года. Лундгрэн таксама выканала шэраг работ для студыі царкоўнага тэкстылю *Licium* у Стакгольме.

Большасць яе работ выканана з абпаленай керамікі або бронзы. Важнай тэмай скульптурных твораў Лундгрэн сталі жывёлы, перш за ўсё яна праславілася фігуркамі птушак. Акрамя Швецыі яе мастацтва прадстаўлена ў музеях Еўропы і Паўночнай Амерыкі. У апошнія гады жыцця ў яе была студыя ў мястэчку Фідэ муніцыпалітэта Готланд, і яна ахвяравала калекцыю сваіх карцін мастацкаму музею Готланда. У 1950 годзе Тайра Лундгрэн была ўзнагароджана медалём *Litteris et Artibus*.

Памерла 20 лістапада 1979 года ў Стакгольме.

Галерэя
-------

* Сонечная птушка ў Вісбю.*Сонечная птушка ў Вісбю.*
* Блакітная птушка ў парку Серафімер насупраць Стакгольмскай ратушы ў красавіку 2015 года.*Блакітная птушка ў парку Серафімер насупраць Стакгольмскай ратушы ў красавіку 2015 года.*
* Скульптура Månårsfågeln.*Скульптура Månårsfågeln.*

Зноскі
------

1. 1 2 3 4 5  Tyra C Lundgren — 1917.<a href='https://wikidata.org/wiki/Track:Q379406'></a><a href='https://wikidata.org/wiki/Track:Q1724971'></a>
2. 1 2 3  Hedvig Eleonora kyrkoarkiv, Födelse- och dopböcker, SE/SSA/0006/C I/36 (1895-1897), bildid: 00012313\_00320, sida 324 Праверана 26 ліпеня 2019.<a href='https://wikidata.org/wiki/Track:Q10501038'></a><a href='https://wikidata.org/wiki/Track:Q64166606'></a>
3. ↑  yra Carolina Lundgren 1897-01-09 — 1979-11-20 Konstnär, formgivare, skribent Праверана 18 лістапада 2020.
4. 1 2  Tyra Karolina, f. 1897 i Hedvig Eleonora Stockholms stad // Swedish Census 1900 — Riksarkivet. Праверана 26 ліпеня 2019.<a href='https://wikidata.org/wiki/Track:Q50287368'></a><a href='https://wikidata.org/wiki/Track:Q1724971'></a>
5. 1 2   Праверана 5 чэрвеня 2023.

Спасылкі
--------

* Howard J. Lockwood: *The Paths of Paolo Venini and Tyra Lundgren* på webb-platsem www.italian-glass.net
* Dan Gordan: *Tyra Lundgren — en begåvad europé* i tidskriften *Sköna Hem* 6/2006(недаступная спасылка)

|  |  |
| --- | --- |
| ⚙️   Слоўнікі і энцыклапедыі | Шведскі біяграфічны |
| Генеалогія і некрапалістыка | Geni.com |
| 

| Нарматыўны кантроль |
| --- |
| BIBSYS: 90343936 · GND: 1047741717 · ISNI: 0000 0000 5376 2309 · LCCN: no2008176494 · LIBRIS: 312655 · SUDOC: 159787548 · VIAF: 26895314 |

 |